અમદાવાદ: કોર્પોરેશન દ્વારા નાગરિકો માટે ઓનલાઇન ફરિયાદની નોંધણી માટે સીસીઆરએસ પદ્ધતિ અમલમાં મુકાઇ છે. કોમ્પ્રિહિન્સવ કમ્પ્લેન રિડ્રેસલ સિસ્ટમ અંતર્ગત શહેરીજનો પોતાના વિસ્તારની પાણી, ગટર, બિસ્માર રસ્તા કે મૃત જાનવરને ઉપાડવા સહિતની તમામ પ્રકારની ફરિયાદ નોંધાવી શકે છે, જોકે સીસીઆરએસનો અનેક લોકોને કડવો અનુભવ થઇ રહ્યો છે. સત્તાવાળાઓ સીસીઆરએસ હેઠળ નોંધાયેલી ઓનલાઇન ફરિયાદનો ત્રણ દિવસમાં જ ઓનલાઇન ઉકેલ લાવી દેતા હોઇ ખુદ કમિશનર મૂકેશકુમાર નારાજ થયા છે.